દિલ્હીના બુરાડીમાં એક જ પરિવારના 11 લોકોની મૌત સાથે જોડાયેલા તથ્યો એક પછી એક બહાર આવી રહ્યા છે. શરૂઆતી તપાસમાં તંત્ર મંત્રની વાતો સામે આવી રહી છે. પાડોશી જણાવી રહ્યા છે કે પરિવાર ખુબ જ ધાર્મિક હતો. કીર્તન કર્યા વિના તેઓ સુતા પણ ના હતા. જે ઘરમાં 11 લાશો મળી છે, ત્યાં મંદિર પાસે એક મૌત નુ રજીસ્ટર પણ મળ્યું છે. રજીસ્ટરમાં મૃત્યુની તારીખ, દિવસ બધું જ લખ્યું છે. અત્યારસુધી એવી ઘણી હેરાન કરી નાખે તેવી બાબતો સામે આવી છે પરંતુ કેટલાક રહસ્ય એવા છે જે આ મામલે એક મોટી કડી સાબિત થઇ શકે છે.